यूजर्स बोले- लगता है सारा की ओवरएक्टिंग देखकर चिढ़ गया है
Sara Ali Khan Brother's Ibrahim Ali Khan Viral Video - सैफ अली खान के बड़े बेटे और सारा अली खान के भाई इब्राहिम अली खान का एक वीडियो वायरल है जिसमें वे पैपराजी पर नाराज होते हुए दिख रहे हैं। इब्राहिम हाल ही में बहन सारा और मां अमृता सिंह के साथ मुंबई स्थित
सैफ अली खान के बड़े बेटे और सारा अली खान के भाई इब्राहिम अली खान का एक वीडियो वायरल है जिसमें वे पैपराजी पर नाराज होते हुए दिख रहे हैं। इब्राहिम हाल ही में बहन सारा और मां अमृता सिंह के साथ मुंबई स्थित एक थिएटर में फिल्म देखने पहुंचे थे। थिएटर से बाहर निकलते वक्त जब पैपराजी ने इब्राहिम से बात करने की कोशिश की तो उन्हें धक्का लग गया जिससे वो नाराज हाे गए।
चिढ़कर बोले- हीरोइन वहां खड़ी है
वीडियो में इब्राहिम पैप्स के बीच से निकलने की कोशिश करते दिख रहे हैं। वे पैप्स से कहते हैं, ‘सारा का अकेले फोटो लो। मुझे निकलने के लिए जगह दो। हीरोइन वहां पर खड़ी है और आप मेरे पीछे आ रहे हो।’ 
इसी बीच एक फोटोग्राफर उनसे लगातार जानने की काेशिश करता है कि उन्हें फिल्म कैसी लगी पर इब्राहिम ने इस पर कोई रिस्पॉन्स नहीं दिया। बल्कि वो उसी फोटोग्राफी से चिढ़कर बोले कि इतने आगे मत आओ यार। 
कुछ यूजर्स ने किया ट्रोल, कुछ ने किया सपोर्ट
इस वीडियो के सोशल मीडिया पर वायरल होने के बाद इब्राहिम ट्रोल हो गए। एक यूजर ने लिखा, 'एटीट्यूड तो ऐसा दे रहा है जैसे 10-15 सुपरहिट फिल्में दे चुका है।' वहीं एक यूजर ने लिखा, 'बेचारा सारा की ओवर एक्टिंग देखकर चिढ़ गया है।' कुछ यूजर्स ने इब्राहिम का सपोर्ट भी किया। एक ने लिखा, 'मुंह में ही कैमरा घुसा रहे हो यार, कोई भी चिढ़ जाएगा।'